**К Р И Т Е Р И И**

**ЗА ТЕКУЩО ОЦЕНЯВАНЕ И ПОСТАВЯНЕ НА СРОЧНА (ГОДИШНА) ОЦЕНКА ПО ПРЕДПРИЕМАЧЕСТВО**

Текущите оценки се формират в зависимост от резултатите на ученика от:

* Писмено изпитване
* Устно изпитване
* Работа в клас – участие, тетрадка, дискусии, отношение към предмета
* Разработка на доклади, решаване на казуси, изготвяне на презентации и проекти (в т. ч. и като домашна работа)

Срочна и годишна оценка се формира въз основа на получените текущи оценки.

Всеки ученик има право да подобри текущата си оценка, като новата оценка не заменя наличната, а се добавя към другите текущи оценки.

Оценяването на различните разработки включва не само изготвянето им, но и начина на презентирането им.

Домашната работа се проверява в началото на всеки час (когато е зададена такава). Ако ученикът не я е написал или е забравил тетрадката си, това се отбелязва като липсващо домашно и се отразява на оценката за домашна работа. Когато е поставена домашна работа за изпълнение в определен срок, домашно представено след изтичане на поставения срок, не се приема и оценява. Отбелязва се липсващо домашно.

При оценка на устните и писмени теоретични изпитвания се прилагат следните критерии:

1. Ниво на владеене на терминологията
2. Способности за анализиране на ситуации и формулиране на решения
3. Способности за аргументиране на решенията
4. Способности за самостоятелно коментиране и прогнозиране

Изпитването се провежда под формата на тест с отворени и/или затворени отговори. Разработените тестове покриват основните понятия и зависимости, включени в съответните теми.

Скала за оценяване:

|  |  |
| --- | --- |
| % верни отговори | Оценка |
| от 31 % до 50 % | Среден (3.00) |
| от 51 % до 70 % | Добър (4.00) |
| от 71 % до 90 % | Много добър (5.00) |
| от 91 % до 100 % | Отличен (6.00) |

Оценката, получена от писмено и устно изпитване има следното тълкуване:

**Отличен 6**

Притежава задълбочени икономически знания , които доказва чрез пълни и аргументирани отговори. Притежава богата езикова култура.

Умее да представя, анализира и обяснява природните явления и закономерности, дава примери.

Безупречно работи с нормативни документи, помагала, графики и др.

Умее да създава текст с икономическа насоченост по зададена тема.

**Много добър 5**

Познава много добре материала, но дава непълни отговори и при устно, и при писмено изпитване, показва пропуски. Умее да създава документи, но се затруднява при анализа им.

**Добър 4**

Интерпретира икономическата информация, но има пропуски. Трудно коментира и обобщава. Познава документи, но сериозно се затруднява с анализа им. Показва пропуски в работата си.

**Среден 3**

Има съществени пропуски по придобитите знания и основни понятия. Не умее да прави задълбочена характеристика. Сериозно се затруднява с изпълнението на практически задачи. Познанията са незадоволителни- ученикът дава непълни и неаргументирани отговори на поставените въпроси и задачи.

**Слаб 2**

Не познава изучаваното съдържание и има сериозни пропуски в знанията. Не се ориентира при работа с документи. Не се справя с изпълнението на поставените практически задачи.